KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2015. május 27.-i ülésére)

TÁRGY:
POLGÁRMESTERI HIVATAL SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA
Kiskőrösi Polgármesteri Hivatal Szervezeti és Működési Szabályzatának (továbbiakban: PH SZMSZ) jelenlegi módosítását a Hivatal szervezeti struktúrájának változásai indokolják. A módosítás 2015. július 1. napján lépne hatályba. 
Kiskőrös Város Képviselő-testülete, a 145/2014. és 2/2015., 25/2015 számú képviselő-testületi határozatok alapján a következő döntéseket hozta. KŐRÖSKOM Kft.-ből kiválással egy új nonprofit gazdasági társaságot hoz létre közfeladatok elvégzése céljából, melynek elnevezése Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság – rövidített nevén: KŐRÖSSZOLG Kft. A KŐRÖSSZOLG Kft. feladata - alapító okiratának megfelelően -  a Magyarország helyi önkormányzatairól szóló 2011. évi CLXXXIX. törvényben meghatározott egyes közfeladatok ellátása. A döntések értelmében a cégbejegyzést követően a működését 2015. július 1. napjától kezdheti meg. A működés megkezdését követően a KŐRÖSSZOLG KFT. az önkormányzat tulajdonában levő intézmények egy részének üzemeltetését, valamint a város közigazgatási területén a köztisztasági, parkfenntartási feladatokat látja el.
A továbbiakban a módosítás főbb pontjait kívánom kiemelni:

1. A Stratégiai és Városüzemeltetési osztály a jelenlegi struktúrában három csoportra tagolódik, úgymint Beruházási csoport, Városüzemeltetési és gondnoksági csoport és Titkársági csoport. A jövőben az osztály struktúrája két csoportra változik, új csoportként jelenik meg a Településüzemeltetési és fejlesztési csoport és Titkársági és gondnoksági csoport. A két csoport vezetését egy személyben az osztályvezető, aljegyző látja el a jövőben, ennek következtében 2015. július 1. napjától megszűnik a jelenlegi Városüzemeltetési és gondnoksági csoport csoportvezetői, osztályvezető-helyettesi státusza.  

A Stratégiai és Városüzemeltetési osztály feladatai kibővülnek, az osztály fontos szerepet játszik a jövőben a KŐRÖSSZOLG Kft. közfeladat ellátási tevékenységének ellenőrzésében és a Kft. részére biztosított működési támogatás elszámolásának ellenőrzésében. Az osztályon belül a Településüzemeltetési és fejlesztési csoporthoz tartozó városüzemeltetési referens kontrollálja napi szinten a kft. közfeladat ellátási tevékenységét. 
Az SZMSZ II. fejezetének 3. pontja szerint: 
„A jegyző a folyamatosan, vagy esetenként jelentkező feladatok ellátására a belső szervezeti egységek dolgozóiból állandó, vagy ideiglenes jellegű munkacsoportokat hozhat létre, illetve átmeneti jelleggel feladatokat, ügyintézőt más szervezeti egységbe áthelyezhet.”
A KŐRÖSZOLG Kft.–nek biztosított működési támogatás felhasználást egy állandó bizottság ellenőrzi majd, melynek tagjai következő személyek lesznek: Stratégiai és Városüzemeltetési osztályvezető, városüzemeltetési referens valamint a pénzügyi osztály egy kijelölt munkatársa. Új elemként jelenik meg az SZMSZ-ben mind a Stratégiai és Városüzemeltetési osztály, mind a Pénzügyi osztály által elvégzett tevékenységek körében a KŐRÖSSZOLG. Kft.-vel való kapcsolattartás és kontroll, mint feladat. 

A Stratégiai és Városüzemeltetési osztályon belül munkakörök átszervezése is megtörténik. A hivatalsegéd munkakör megszűnik, helyébe a gondnok státusz kerül létrehozásra, akinek feladata többek között a Polgármesteri hivatal általános, napi szintű működésének zökkenőmentes biztosítása.  Változik továbbá a személyzeti referens munkakör elnevezése is személyzeti és humánerőforrás referens elnevezésre.

2, A Közigazgatási osztály Szociális és igazgatási csoportján belül új munkakör kerül létrehozásra informatikus és hagyatéki ügyintéző elnevezéssel, aki a hagyatéki eljárások teljes körű lebonyolításán túl, a Polgármesteri Hivatal informatikai feladatait is ellátja. A hagyatéki ügyintézői feladatokat jelenleg az anyakönyvvezető végzi, de a megnövekedett munkaterhek miatt szükséges a tevékenységet külön munkakörben ellátni. az Adócsoporton belül megszüntetésre kerül a jelenleg betöltetlen adóigazgatási ügyintéző IV. státusz, mivel a csoport a feladatait a rendelkezésre álló kapacitással is megfelelően képes ellátni.
3, A Pénzügyi osztály szervezeti egységén belül a pénzügyi ügyintéző státusz létrehozása szükséges, melynek indoka az alábbi munka elvégzése. Jelenleg a Sportigazgatóság alkalmazásában álló gazdasági ügyintéző végzi Kiskőrös város területén működő állami és önkormányzati fenntartású oktatási intézményekben a tanulói közétkezési térítési díjak – óvodák és bölcsőde kivételével – számlázását, begyűjtését, összesítését, befizetését és a szolgáltatónál az étkeztetés megrendelését. A jövőben a hatékony munkavégzés érdekében célszerű, hogy a gazdasági ügyintéző a Polgármesteri Hivatal szervezetén belül végezze munkáját. 

Az 1.-3. pontokban leírtakat figyelembe véve a Polgármesteri Hivatal szervezeti egységeinek létszáma az alábbiak szerint változik:






Jegyző
I. 
Stratégiai és Városüzemeltetési Osztály (19 fő)            


II.
Pénzügyi Osztály (9 fő)
III.       
Közigazgatási Osztály (16 fő)
IV.     
Függetlenített főépítész (1 fő)
A Polgármesteri Hivatal létszáma változatlan 46 fő.
Javasolom, hogy a fentiek alapján a Képviselőt-testület a határozat-tervezetben foglaltak szerint döntsön.
Kiskőrös, 2015. május 18.
Domonyi László sk.

HATÁROZAT-TERVEZET
Kiskőrös Város Önkormányzatának Képviselő-testülete a Kiskőrösi Polgármesteri Hivatal Szervezeti és Működési Szabályzatát a határozat-tervezet mellékletében foglaltak szerint jóváhagyja. 

